CELEX: 62014CN0367
Language: fi
Date: 2014-07-25 00:00:00
Title: Asia C-367/14: Kanne 25.7.2014 – Euroopan komissio v. Italian tasavalta

10.11.2014   
            
            
               FI
            
            
               Euroopan unionin virallinen lehti
            
            
               C 395/21
            
         
      Kanne 25.7.2014 – Euroopan komissio v. Italian tasavalta
      (Asia C-367/14)
      (2014/C 395/27)
      Oikeudenkäyntikieli: italia
      
         Asianosaiset
      
      
         Kantaja: Euroopan komissio (asiamiehet: G. Conte, D. Grespan ja B. Stromsky)
      
         Vastaaja: Italian tasavalta
      
         Vaatimukset
      
      
                  —
               
               
                  Unionin tuomioistuimen on todettava, ettei Italian tasavalta ole noudattanut sosiaaliturvamaksujen alentamista koskevien lakien nro 30/1997 ja nro 206/1995 mukaisista Venetsian ja Chioggian alueella sijaitseviin yrityksiin kohdistuvista tukitoimenpiteistä 25.11.1999 tehdyn komission päätöksen 2000/394/EY (1) ja SEUT 260 artiklan mukaisia velvoitteitaan, koska se ei ole toteuttanut kaikkia toimenpiteitä noudattaakseen unionin tuomioistuimen 6.10.2011 asiassa C-302/09 antamaa tuomiota
               
            
                  —
               
               
                  Italian tasavalta on velvoitettava maksamaan komissiolle kiinteämääräinen hyvitys, jonka määrä saadaan kertomalla 24 578,40 euron suuruinen päivittäinen määrä niiden päivien lukumäärällä, jotka täytäntöönpanon laiminlyönti kestää edellä mainitussa asiassa C-302/09 annetun tuomion antamisen ja nyt esillä olevassa asiassa annettavan tuomion antamispäivän välisenä aikana
               
            
                  —
               
               
                  Italian tasavalta on velvoitettava maksamaan komissiolle puolivuosittainen uhkasakko, jonka komissio vahvistaa nyt esillä olevassa asiassa annettavan tuomion antamista seuraavasta puolivuotiskaudesta lähtien kertomalla 187 264 euron suuruisen päivittäisen uhkasakon 182,5:llä ja sillä prosenttimäärällä, joka edustaa kyseisen puolivuotiskauden lopussa vielä takaisin perimättä olevan tuen määrää suhteessa sen tuen määrään, joka vielä on perimättä takaisin unionin tuomioistuimen antaessa tuomion nyt esillä olevassa asiassa
               
            
                  —
               
               
                  Italian tasavalta on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Italian tasavalta ei ole toteuttanut kaikki tarvittavia toimenpiteitä periäkseen takaisin kyseisessä päätöksessä sääntöjenvastaiseksi ja yhteensoveltumattomaksi katsotun tuen siten kuin asiassa C-302/09 annetussa tuomiossa määrätään, joten lähes kolme vuotta kyseisen tuomion antamisen jälkeen takaisinperimättä on vielä (vähintäänkin) 33 032 000 euroa 99 tuensaajalta, mikä vastaa noin 70:tä prosenttia takaisin perittävästä määrästä.
      Kyseisen tuomion jälkeen toteutetuista lainsäädäntötoimista huolimatta suuri osa tuesta on vielä perimättä takasin eikä tässä suhteessa ole havaittu minkäänlaista edistymistä.
      Näin ollen on todettava, ettei Italian tasavalta ole pannut kyseistä tuomiota täytäntöön.
      
         (1)  Sosiaaliturvamaksujen alentamista koskevien lakien nro 30/1997 ja nro 206/1995 mukaisista Venetsian ja Chioggian alueella sijaitseviin yrityksiin kohdistuvista tukitoimenpiteistä (tiedoksiannettu numerolla K(1999) 4268) 25.11.1999 tehty komission päätös (EYVL L 150, s. 50).